KINO Management System

Casper Frost Andersen  
Jonas Olsen  
Patrick Sirich  
Matthias Skou  
Michael Jensen  
Benazeer Turkmani  
Christian Strunge  
Emil Fenger

Indhold

[Introduktion 1](#_Toc527101609)

[Etablering af projektgruppe 2](#_Toc527101610)

[Kontrakt & Retningslinjer 2](#_Toc527101611)

[Opsætning af projekt 2](#_Toc527101612)

[Kommunikationsplatform 2](#_Toc527101613)

[SCRUM-board 2](#_Toc527101614)

[GitHub repository 2](#_Toc527101615)

[Tools & Frameworks 3](#_Toc527101616)

[Rollefordeling uge 1: 3](#_Toc527101617)

[User stories uge 1 3](#_Toc527101618)

[Tasks 3](#_Toc527101619)

[Logbog 4](#_Toc527101620)

[Onsdag 12-10-2018 4](#_Toc527101621)

[fredag 12-10-2018 6](#_Toc527101622)

# Introduktion

*Af Casper*

Ejeren af KinoXP har henvendt sig til vores virksomhed, med henblik på at få udviklet et nyt IT-system som kan håndtere reservationer og salg af billetter, til de forskellige forestillinger der bliver vist i biografen. KinoXP er en lille biograf med to sale, som pt. håndterer alle reservationer og salg manuelt, og ønsker nu at digitalisere sine arbejdsmetoder.  
Systemet skal udelukkende betjenes af medarbejderne i biografen, som håndteringsværktøj til reservationer og salg af billetter og slik/sodavand, eftersom reservation og salg foregår over telefon.

Vi vil under dette forløb anvende eXtreme programming (herefter XP) som udviklingsmodel, og følge de dertil indrettede retningslinjer for udviklingsforløbet. XP er en agil og test-driven udviklingsmodel som fokuserer på leveringsdygtighed. Under forløbet vil vi have tæt kontakt til kunden for at sikre, at produktet lever op til dennes krav.

Denne rapport har til formål at dokumentere forløbet for vores udviklingsproces, vores arbejdsmetoder, udviklingsværktøjer, udfordringer, iterationer og relevante kodeudsnit og modeller/diagrammer.

# Etablering af projektgruppe

*Af Casper*

Vi er en gruppe bestående af 8 studerende. Under dette projekt vil vi løbende indgå i mindre grupper ifm. pair-programming. Derudover vil der være en projektmanager som sørger for, at udviklingen forløber som det skal.

Hertil har vi lavet en kontrakt med retningslinjer, som det forventes at gruppen følger:

## Kontrakt & Retningslinjer

1. Projektgruppen har obligatorisk fremmøde i tidsrummet 8:30 - 11:45.
2. Ved sygdom meldes det i Slack-gruppen så hurtigt som muligt - sygemelding efter 8:30 godtages ikke. Ved sygemelding vil de resterende fra gruppen i aftale på dagen, hvordan det videre forløb skal foregå.
3. Der arbejdes i de grupper som er blevet fastsat i starten af ugen. Hvis der løbende skal foretages ændringer, skal projektmanageren samt alle implicerede parter godkende disse.
4. Pauser aftales i fællesskab, evt. i de par der sidder sammen. Fast pause mellem 10:00 - 10:15.
5. Stand-up meeting bliver som udgangspunkt afholdt 8:35 - 8:50 senest.
6. Hvis der er behov for det, vil der blive afholdt et debriefing møde i slutningen af dagen.

## Opsætning af projekt

*Af Casper*

Inden vi påbegynder projektet har vi nogle generelle opsætninger som skal forudsætte vores arbejdsgang, som bliver redegjort herunder:

### Kommunikationsplatform

Vi vil anvende Slack som primær kommunikationsplatform. Alle sygemeldinger eller forsinkelser vil blive angivet her, samt links til arbejdsværktøjer såsom GitHub, Google Docs ect.

### SCRUM-board

Vi vil benytte os af et SCRUM-board som værktøj under udviklingen. Dette vil bestå af en Product Backlog, en Sprint Backlog, samt tre kolonner der angiver hvilke tasks der er under udvikling, hvilke der er i test-fasen, og hvilke der er færdigudviklede.

### GitHub repository

Vi benytter os af GitHub som synkroniseringsværktøj. Link hertil:  
<https://github.com/michjens/Kino-XP>

### Tools & Frameworks

Herunder en liste af de værktøjer vi vil benytte os af til projektet:

* IntelliJ version 2018.2.4
* Spring
* JS
* HTML
* CSS
* MySQL (Workbench, version 6.3)
* Visual Paradigm version 15.1

### Rollefordeling uge 1:

I den første uge vil Casper tage rollen som projektmanager. Benazeer vil tage notater under kundemøder.

Herefter har vi aftalt følgende pair-programming grupper:

* Patrick & Matthias
* Christian og Michael
* Emil & Benazeer
* Casper & Jonas

# User stories uge 1

Herunder de user storys vi vil udvikle ud fra pr. 09-10-2018 (i prioriteret rækkefølge):

Som bruger skal jeg kunne logge ind: 6 timer

Som bruger skal jeg kunne se en oversigt over alle film: 5 timer  
Som bruger skal jeg kunne oprette og redigere en film: 5 timer  
Som bruger skal jeg kunne oprette en booking: 18 timer

Som administrator skal jeg kunne se en oversigt over salg af billetter for hver film: 3 timer

## Tasks

Ud fra svarene på disse har vi udviklet disse user storys i prioriteret rækkefølge, med estimerede tasks:

1. Som bruger skal jeg kunne logge ind: 6 timer
   1. Lav bruger klasse (1 time)
   2. Lav bruger tabel i database (1 time)
   3. Fornavn og efternavn skal tilknyttes til hvert login (2 timer)
   4. Ansatte skal kunne logge ind med e-mail og kodeord (1 time)
   5. Bruger skal gemmes i Session (1 time)
2. Som bruger skal jeg kunne se en oversigt over alle film: 5 timer
   1. Opret forside. Tilføj logo og navn på biografen samt navigation til undersider (1 time)
   2. Implementer en oversigt over alle film. Film skal vise:
      1. Navn
      2. Vigtigste skuespillere
      3. Aldersgrænse
      4. Plakat
      5. Kategori
3. Som bruger skal jeg kunne oprette og redigere en film: 5 timer
   1. Lav film klasse og tilhørende HTML-side (1 time)
   2. Lav film tabel i database og ER-diagram (1 time)
   3. Opret fast liste med kategorier i en drop-down menu
   4. Tilføj funktion så kun administrator kan ændre i prisen på film (1 time)
   5. Tilføj gem/godkend/annuller funktion (1 time)
4. Som bruger skal jeg kunne oprette en booking: 18 timer
   1. Lav booking klasse (1 time)
   2. Lav booking tabel i database (1 time)
   3. Tilføj checkboks til rabat på slik/sodavand (2 timer)
   4. Tilføj checkboks til pensionistrabat (1 time)
   5. Tilføj grafisk oversigt over sæderne i biografsalen med dertilhørende grafisk interaktion, så man kan vælge x antal sæder (8 timer)
   6. Tilføj status til booking af sæder: ledig (grøn) reserveret (gul) solgt (rød) (2 timer)
   7. Tilknyt en medarbejder til booking (1 time)
   8. Tilføj gem/godkend/annuller funktion (2 timer)
   9. Tilføj slet-funktion (1 time)
5. Som administrator skal jeg kunne se en oversigt over salg af billetter for hver film: 3 timer

# Logbog

Dette afsnit har til formål at dokumentere vores arbejde, tanker og fremgangsmetoder. Vi vil løbende føre individuelle logs over de grupper vi arbejder i, f.eks. i pair-programming, prototyping ect.

### Tirsdag 5-10-2018

Første dag fik vi inddelt roller, opsat vores arbejdsmiljø inkl. Git, slack og Docs. Derefter gennemgik vi opgavebeskrivelsen og delte os op i vores pair programming grupper, og fik udfærdiget nogle spørgsmål til kunden. Spørgsmålene satte vi op mod hinanden, og kom frem til nogle endelige spørgsmål:

1. Hvad er pris-grupperne for billetter? Er der kategorier for børn og senior?
2. Skal film kun have én kategori eller flere? Skal de opdeles i voksen og børnefilm? Måske i aldersgrænser?
3. Hvad er de forskellige aldersgrænser? A / 7 / 11 / 15? Skal systemet afvise i tilfælde af at aldersgrænse ikke er overholdt? Eller er det den enkelte medarbejder der vurderer? Senior / børnebilletter?
4. Er der nogle specielle sæder? Hvis ja, er der tillæg til disse?
5. Hvordan skal en kunde registreres? Telefonnummer? Email? Navn? Hvilke informationer skal en booking indeholde? Tjek af til reklame.
6. Skal film oversigten vises som en film med flere datoer eller en kalender med flere film per dag?
7. Hvordan skal ekstra visninger vises? Skal ekstra visninger promoveres specielt? Hvad er seneste frist? Hvad dækker et ekstra-show over? Er ekstra-shows på bekostning af andre shows?
8. Hvordan måler vi et dårligt salg? Sker fjernelser af film automatisk? Skal der være statistik over billetsalg mm.?
9. Skal salgsappen af billetter og silk/sodavand være sammen eller adskilt?  Evt. med kapagner (20% rabat på en stor menu ved bestilling over telefonen)
10. Er de eneste med adgang de to ansatte der står for salg af billetter? Skal de ansatte have specifikke funktioner?
11. Hvem står for oprettelse af nye film?

Vi har lavet user storys og tasks ud fra disse, som fremgår af User storys uge 1 afsnittet

### Onsdag 10-10-2018

#### Individuelle logbøger

##### Michael & Strunge:

Vi har fået lavet en klasse der indeholder informationer om en bruger, vi besluttede ikke at lave sub-classes, da “admin” og “ansat” ikke har forskellige fields og lign. Dette forløb uden problemer.

Vi har lavet en funktion hvori man kan differentiere admin fra ansat, den er i øjeblikket i “test”, her snakkede vi om hvordan og hvorledes en metode skulle kunne sørge for dette. mindre bump på vejen, men vi kom i mål (Til test).

Vi har lavet en funktion der kan slette film fra databasen ud fra deres ID.

##### Benazeer & Emil:

Vi har lavet en film klasse, samt en forside med navn og logo i html og css og en oversigt over film i html/css (ingen kode). Udover det har vi lavet fundamentet til navigationen på forsiden.

##### Jonas og Matthias

Jonas har lavet login side og fået det til at fungere med database. Matthias hjalp med database-delen. Til sidst blev der tilføjet et meget svært og krævende Session funktion, så brugere kan gemmes deri.

##### Patrick og Matthias

Vi har lavet et meget flot logo til KinoXP. Vi har oprettet et ER-diagram, lavet tre følgende tabeller: Film, Visninger og Bruger. Disse tabeller har vi oprettet i en database, hvor idFilm er en foreign key i Visninger. Patrick gik kl. 10 fordi han skulle til kiropraktor. Vi havde fejl-estimeret hvor længe det ville tage, at oprette disse i databasen.

### fredag 12-10-2018